CELEX: 32010D0477
Language: et
Date: 2010-05-19 00:00:00
Title: Euroopa Parlamendi ja nõukogu otsus nr 477/2010/EL, 19. mai 2010 , millega tunnistatakse kehtetuks nõukogu otsus 79/542/EMÜ (millega koostatakse loetelu kolmandate riikide või kolmandate riikide osade kohta ja sätestatakse loomatervishoiu- ja tervisekaitsenõuded ning veterinaarsertifitseerimise tingimused teatavate elusloomade ja nende värske liha importimisel ühendusse)

2.6.2010   
            
            
               ET
            
            
               Euroopa Liidu Teataja
            
            
               L 135/1
            
         EUROOPA PARLAMENDI JA NÕUKOGU OTSUS nr 477/2010/EL,
   19. mai 2010,
   millega tunnistatakse kehtetuks nõukogu otsus 79/542/EMÜ (millega koostatakse loetelu kolmandate riikide või kolmandate riikide osade kohta ja sätestatakse loomatervishoiu- ja tervisekaitsenõuded ning veterinaarsertifitseerimise tingimused teatavate elusloomade ja nende värske liha importimisel ühendusse)
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 2 ja artikli 168 lõike 4 punkti b,
   võttes arvesse Euroopa Komisjoni ettepanekut,
   võttes arvesse Euroopa Majandus- ja Sotsiaalkomitee arvamust (1),
   pärast konsulteerimist Regioonide Komiteega,
   toimides seadusandliku tavamenetluse kohaselt (2)
   
   ning arvestades järgmist:
   
               (1)
            
            
               Nõukogu 12. detsembri 1972. aasta direktiiviga 72/462/EMÜ (terviseohutuse ja veterinaarkontrolli probleemide kohta veiste, lammaste, kitsede ja sigade ning värske liha ja lihatoodete impordil kolmandatest riikidest) (3) nähti ette loetelu koostamine nende kolmandate riikide või nende osade kohta, kust liikmesriikidel on lubatud importida teatavaid elusloomi ja teatavate loomade värsket liha.
            
         
               (2)
            
            
               Sellest lähtuvalt võeti vastu nõukogu 21. detsembri 1976. aasta otsus 79/542/EMÜ (millega koostatakse loetelu kolmandate riikide või kolmandate riikide osade kohta ja sätestatakse loomatervishoiu- ja tervisekaitsenõuded ning veterinaarsertifitseerimise tingimused teatavate elusloomade ja nende värske liha importimisel ühendusse) (4). Nimetatud otsusega on kehtestatud sanitaartingimused elusloomade, välja arvatud hobuslaste, importimiseks liitu ning kõnealuste loomade, sealhulgas hobuslaste, värske liha, välja arvatud lihavalmististe, importimiseks. Kõnealuse otsuse I ja II lisas on samuti kehtestatud loetelu kolmandate riikide või nende osade kohta, kust võidakse liitu importida teatavaid loomi ja nende värsket liha, ning veterinaarsertifikaatide näidised.
            
         
               (3)
            
            
               Kõnealuse otsuse vastuvõtmisest alates on loomade ja inimeste terviseohutuse uusi nõudeid kehtestatud mitme muu ühenduse õigusaktiga, sealhulgas nõukogu 16. detsembri 2002. aasta direktiiviga 2002/99/EÜ (milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad), (5) nõukogu 26. aprilli 2004. aasta direktiiviga 2004/68/EÜ (millega kehtestatakse loomatervishoiu eeskirjad teatavate elusate kabiloomade impordile ühendusse ja transiidile ühenduse kaudu), (6) Euroopa Parlamendi ja nõukogu 29. aprilli 2004. aasta määrusega (EÜ) nr 852/2004 (toiduainete hügieeni kohta), (7) Euroopa Parlamendi ja nõukogu 29. aprilli 2004. aasta määrusega (EÜ) nr 853/2004 (millega sätestatakse loomset päritolu toidu hügieeni erieeskirjad), (8) Euroopa Parlamendi ja nõukogu 29. aprilli 2004. aasta määrusega (EÜ) nr 854/2004 (millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks) (9) ning Euroopa Parlamendi ja nõukogu 29. aprilli 2004. aasta määrusega (EÜ) nr 882/2004 (ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks) (10).
            
         
               (4)
            
            
               Kõnealused ühenduse õigusaktid moodustavad uue reguleeriva raamistiku selles valdkonnas ning direktiiv 72/462/EMÜ on direktiiviga 2004/68/EÜ juba kehtetuks tunnistatud.
            
         
               (5)
            
            
               Direktiivi 2004/68/EÜ artiklis 20 on sätestatud, et rakenduseeskirjad, mis on kehtestatud elusloomade, liha ja lihatoodete impordi kohta vastavalt direktiivile 72/462/EMÜ, muu hulgas otsusele 79/542/EMÜ vastu võetud otsustega jäävad jõusse, kuni need asendatakse uue reguleeriva raamistiku raames vastu võetud meetmetega.
            
         
               (6)
            
            
               Lisaks sellele on Euroopa Parlamendi ja nõukogu 21. aprilli 2004. aasta direktiivi 2004/41/EÜ (millega tunnistatakse kehtetuks teatavad direktiivid, mis käsitlevad teatavate inimtoiduks ettenähtud loomse päritoluga toodete tootmise ja turuleviimise toiduhügieeni ning tervishoiunõudeid) (11) artikli 4 lõikes 3 sätestatud, et kuni vajalike sätete vastuvõtmiseni määruse (EÜ) nr 852/2004, määruse (EÜ) nr 853/2004, määruse (EÜ) nr 854/2004 või direktiivi 2002/99/EÜ alusel kohaldatakse edasi direktiivi 72/462/EMÜ alusel vastu võetud rakenduseeskirju.
            
         
               (7)
            
            
               Komisjoni 12. märtsi 2010. aasta määrus (EL) nr 206/2010 (millega kehtestatakse nende kolmandate riikide, territooriumide või nende osade loetelud, kust on lubatud Euroopa Liitu tuua teatavaid loomi ja värsket liha, ning veterinaarsertifitseerimise nõuded) (12) sisaldab veterinaarsertifitseerimise nõudeid ja muid sätteid, mis võtavad arvesse uut reguleerivat raamistikku ja mis asendavad otsusega 79/542/EMÜ kehtestatud nõuded. Seega kaotab otsus 79/542/EMÜ kõnealuse määruse jõustumise kuupäevast kehtivuse ja ei ole enam kohaldatav.
            
         
               (8)
            
            
               Liidu õigusaktide selguse ja läbipaistvuse huvides tuleks otsus 79/542/EMÜ kõnealusest kuupäevast alates sõnaselgelt kehtetuks tunnistada,
            
         ON VASTU VÕTNUD KÄESOLEVA OTSUSE:
   Artikkel 1
   Otsus 79/542/EMÜ tunnistatakse kehtetuks alates 9. aprillist 2010.
   Viiteid kehtetuks tunnistatud otsusele käsitatakse viidetena määrusele (EL) nr 206/2010.
   Artikkel 2
   Käesolev otsus on adresseeritud liikmesriikidele.
   
      Strasbourg, 19. mai 2010
      
         
            Euroopa Parlamendi nimel
         
         
            president
         
         J. BUZEK
      
      
         
            Nõukogu nimel
         
         
            eesistuja
         
         D. LÓPEZ GARRIDO
      
   
   
      (1)  16. detsembri 2009. aasta arvamus (Euroopa Liidu Teatajas seni avaldamata).
   
      (2)  Euroopa Parlamendi 25. märtsi 2010. aasta seisukoht (Euroopa Liidu Teatajas seni avaldamata) ja nõukogu 26. aprilli 2010. aasta otsus.
   
      (3)  EÜT L 302, 31.12.1972, lk 28.
   
      (4)  EÜT L 146, 14.6.1979, lk 15.
   
      (5)  EÜT L 18, 23.1.2003, lk 11.
   
      (6)  ELT L 139, 30.4.2004, lk 321.
   
      (7)  ELT L 139, 30.4.2004, lk 1.
   
      (8)  ELT L 139, 30.4.2004, lk 55.
   
      (9)  ELT L 139, 30.4.2004, lk 206.
   
      (10)  ELT L 165, 30.4.2004, lk 1.
   
      (11)  ELT L 157, 30.4.2004, lk 33.
   
      (12)  ELT L 73, 20.3.2010, lk 1.